CELEX: 32016D0041
Language: hu
Date: 2016-01-14 00:00:00
Title: A Bizottság (EU) 2016/41 végrehajtási határozata (2016. január 14.) az erősen patogén madárinfluenza kapcsán a 2007/777/EK határozat II. mellékletének a húskészítmények, a kezelt gyomor, a hólyag és a belek Unióba történő behozatalára engedélyezett harmadik országok vagy részeik jegyzékének a Mexikóra vonatkozó bejegyzés tekintetében történő módosításáról (az értesítés a C(2016) 41. számú dokumentummal történt) (EGT-vonatkozású szöveg)

16.1.2016   
            
            
               HU
            
            
               Az Európai Unió Hivatalos Lapja
            
            
               L 11/8
            
         A BIZOTTSÁG (EU) 2016/41 VÉGREHAJTÁSI HATÁROZATA
   (2016. január 14.)
   az erősen patogén madárinfluenza kapcsán a 2007/777/EK határozat II. mellékletének a húskészítmények, a kezelt gyomor, a hólyag és a belek Unióba történő behozatalára engedélyezett harmadik országok vagy részeik jegyzékének a Mexikóra vonatkozó bejegyzés tekintetében történő módosításáról
   
      
         (az értesítés a C(2016) 41. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke 1. pontjának első albekezdésére, 8. cikke 4. pontjára és 9. cikke (4) bekezdésének c) pontjára,
   mivel:
   
               (1)
            
            
               A 2007/777/EK bizottsági határozat (2) állat-egészségügyi és közegészségügyi szabályokat állapít meg a húskészítmények, a kezelt gyomor, a hólyag és a belek (a továbbiakban: áruk) szállítmányainak az Unióba történő behozatalára, az Unión keresztül történő szállítására és az Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 2. része meghatározza azon harmadik országok vagy részeik jegyzékét, ahonnan az említett áruk Unióba történő behozatala engedélyezett, amennyiben azokat alávetették a határozat ugyanezen mellékletének 4. részében meghatározott megfelelő kezeléseknek. A 2007/777/EK határozat II. mellékletének 4. része rendelkezik a nem specifikus A kezelésről és a kezelés szigorúsága szerint csökkenő sorrendben a specifikus B–F kezelésekről.
            
         
               (3)
            
            
               Mexikó a 2007/777/EK határozat II. mellékletének 2. részében olyan harmadik országként van feltüntetve, ahonnan engedélyezett a baromfiból, tenyésztett szárnyasvadból, laposmellű futómadarakból, valamint szárnyas vadakból előállított áruknak az Unióba történő behozatala.
            
         
               (4)
            
            
               Miután Mexikóban 2013 januárjában erősen patogén, H7N3 típusú madárinfluenza-kitöréseket észleltek, a 2013/217/EU bizottsági végrehajtási határozat (3) révén módosításra került a 2007/777/EK határozat II. mellékletének 2. részében a Mexikóra vonatkozó bejegyzés, amely így előírta, hogy a Mexikóból származó, baromfiból, tenyésztett szárnyasvadból, laposmellű futómadarakból, valamint szárnyas vadakból előállított áruk behozatala csak akkor engedélyezhető onnan az Unió területére, ha azok a 2007/777/EK határozat II. melléklete 4. részében előírt specifikus B kezelésen estek át.
            
         
               (5)
            
            
               2015. május 8-án Mexikó új információkat közölt az országnak az erősen patogén madárinfluenzával kapcsolatos helyzetéről. Mexikó betegség-felszámolási politikát hajtott végre, és felügyeleti programot alkalmazott. Azóta nem észlelték a vírus terjedését.
            
         
               (6)
            
            
               A Bizottság szolgálatai értékelték ezt az információt. Ezen értékelés, valamint a Mexikó által nyújtott garanciák fényében helyénvaló módosítani a 2007/777/EK határozat II. mellékletének 2. részében szereplő listán a Mexikóra vonatkozó bejegyzést a baromfiból, tenyésztett szárnyasvadból, laposmellű futómadarakból, valamint szárnyas vadakból előállított árukon elvégzendő specifikus kezelés tekintetében. A Mexikóban jelenleg uralkodó kedvező járványügyi helyzetre tekintettel az említett áruk Unióba való behozatala engedélyezhető a D specifikus kezelést követően.
            
         
               (7)
            
            
               A 2007/777/EK határozat II. mellékletének 2. részét ezért ennek megfelelően módosítani szükséges.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. mellékletének 2. része e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. január 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (3)  A Bizottság 2013. május 8-i 2013/217/EU végrehajtási határozata a 2007/777/EK határozatnak a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében szereplő, a Mexikóra vonatkozó bejegyzés tekintetében történő módosításáról (HL L 129., 2013.5.14., 38. o.).
   
      MELLÉKLET
      A 2007/777/EK rendelet II. mellékletének 2. részében a Mexikóra vonatkozó bejegyzés helyébe a következő szöveg lép:
      
         
                     „MX
                  
                  
                     Mexikó
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX”